Echichens

Echichens estas komunumo en la distrikto Morges en Kantono Vaŭdo, Svislando. Ĝi havis 2496 loĝantojn je la 31-a de decembro 2012.

 Geografio 
La komunumo Echichens situas sur tavolo oriente de la rivero Morges en la Vaŭda Mezlando proksimume 100 metrojn super la nivelo de Lago Lemano, kiu situas 5 kilometrojn sude de la komunumo. La komunumo konsistas el la vilaĝoj Echichens, Colombier, Monnaz kaj Saint-Saphorin-sur-Morges, kaj la vilaĝetoj Joulens kaj Le Vernay.Fonto: Reta mapo 1:20000 de Swisstopo

La teritorio de la komunumo etendiĝas sur areo de 13,25 km², de kiuj 6,3% estas kovritaj de arbaro, 82,7% servas por agrikulturo kaj 10,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Echichens limas en nordo al Vullierens, en nordnordoriento al Aclens, en nordoriento al Romanel-sur-Morges, en oriento al Bremblens, en sudoriento al Lonay, en sudo al Morges, en sudokcidento al Vufflens-le-Château, en okcidento al Vaux-sur-Morges, en okcidentonordokcidento al Clarmont, en nordokcidento al Appels kaj Sévery, kaj en nordnordokcidento al Cottens.

 Trafiko 
Echichens situas flanke de la gravaj trafikvojoj, tamen ĝi facile atingeblas pere de konektaj vojoj de Morges. La plej proksima alveturejo al la svisa aŭtovojo A1 situas 2 kilometrojn sude de la komunumo apud Echichens. Pere de la poŝtaŭtolinio de Morges al Cossonay la komunumo estas konektita al la publika transportreto.

 Historio 
La unua dokumenta mencio de Echichens datiĝas el la jaro 1131 kiel Chichens. Apud Joulens estis trovitaj restaĵoj de romia vilao kaj moneroj. Ekde la 12-a jarcento la katedrala kapitolo de Laŭzano kaj la Abatejo de Lago de Joux posedis ampleksajn bienojn en Echinchens. Echichens estis dum mezepoko subsenjorujo de la Senjoroj de Cossonay. Sub la berna regado Echichens apartenis al la Voktejo Morges, el kiu post la Helveta Revolucio de 1798 fariĝis la Distrikto Morges.Fonto: Thérèse Forbes-Jaeger: Echichens en Historia Leksikono de Svislando (2004-07-23) Kun efiko de la 1-a de julio 2011 la ĝis tiam aŭtonomaj komunumoj Colombier, Monnaz kaj Saint-Saphorin-sur-Morges estis kunigitaj kun la komunumo Echichens.

 Notoj kaj referencoj 


 Eksteraj ligiloj 

 Oficiala retejo de la komunumo Echichens